คือร้านนี้มีคนถิ่นแนะนำมาว่าของเค้าอร่อยเด็ดค่ะ กับร้าน "ขนมจีบ ซาลาเปา ทับหลี คุณน้อง" ร้านนี้ตั้งอยู่บริเวณริมถนนกรมหลวงชุมพร ตรงข้ามเยื้องๆ กับซอยกรมหลวงชุมพร 1/2 ค่ะ สามารถจอดรถริมถนนได้เลย ร้านนี้เป็นร้านแบบเพลิงๆ เล็กๆ แต่รสชาติเด็ดไม่ธรรมดาค่ะ สำหรับเมนูของเค้ามีขายทั้งขนมจีบ หมั่นโถว และซาลาเปา ราคาขนมจีบลูกละ 3 บาท หมั่นโถวและซาลาเปาลูกละ 7 บาท มีทั้งไส้หมูสับ+ไข่ ไส้ครีม สำหรับวันนี้ทริปเราที่ไปซื้อเหมา "ซาลาเปาไส้หมูสับ" มาหมดร้านเลยค่ะ มีพี่ซื้อ 100 ลูก ,60 ลูก และอื่นๆ อีกประมาณรวมๆ 200 ลูกได้ค่ะ รสชาติซาลาเปาเค้าคือไส้อร่อยมาก เป็นไส้หมูสับไข่ รสชาติกลมกล่อมกำลังดี ทานและเพลินหยุดไม่ได้ค่ะ แต่ครีมเรายังไม่ลองนะ ทานแต่หมูสับก็ปาไปเกือบ 7-8 ลูกละ เพราะลูกกลางๆ ไม่ใหญ่มาก เลยทานได้เรื่อยๆ เลยค่ะ ส่วนขนมจีบก็อร่อยใช้ได้ รวมๆ ร้านนี้หากผ่านมาไม่ควรพลาดค่ะ ร้านเปิดตั้งแต่ ตี 5 ถึงประมาณบ่าย 2 ก็หมดละจ้า ;)))